**VŠEOBECNÉ ZÁVÄZNÉ NARIADENIE č. 1/2017**

**o ochrane ovzdušia a o poplatkoch za znečisťovanie ovzdušia malými zdrojmi znečisťovania ovzdušia na území obce Renčišov.**

Obec Renčišov v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov, § 27 zákona NR SR č. 137/2010 Z.z. o ovzduší v znení neskorších predpisov (ďalej len „zákon o ovzduší”) ako aj podľa § 6 ods. 5 zákona č. 401/1998 Z.z. o poplatkoch za znečisťovanie ovzdušia v znení neskorších predpisov, vydáva toto všeobecné záväzné nariadenie (ďalej len „VZN”).

**Článok 1**

**Úvodné ustanovenie**

Toto všeobecné záväzné nariadenie vymedzuje základné pojmy, práva a povinnosti prevádzkovateľov malých zdrojov znečisťovania ovzdušia (ďalej len „prevádzkovateľ malého zdroja”) na území obce a určuje výšku poplatku za znečisťovanie ovzdušia prevádzkovateľmi malých zdrojov.

**Článok 2**

**Základné pojmy**

1) Zdroj znečisťovania je presne špecifikovaný v § 3 zákona č. 478/2002 Z.z. o ochrane ovzdušia. Malé zdroje znečisťovania ovzdušia (ďalej len „MZZO”) sú ostatné technologické celky nepatriace do kategórie veľkých zdrojov a stredných zdrojov, plochy, na ktorých vykonávajú práce, ktoré môžu spôsobovať znečisťovanie ovzdušia, skládky palív, surovín, produktov a odpadov a stavby, zariadenia a činnosti znečisťujúce ovzdušie, ak nie sú súčasťou veľkého alebo stredného zdroja.

2) Znečisťujúcou látkou je akákoľvek látka vnášaná ľudskou činnosťou priamo alebo nepriamo do ovzdušia, ktorá má alebo môže mať škodlivé účinky na zdravie ľudí alebo životné prostredie.

3) Prevádzkovateľom MZZO je právnická alebo fyzická osoba, ktorá má právo alebo možnosť prevádzkovať zdroj znečisťovania ovzdušia.

4) Poplatok za znečisťovanie ovzdušia platia právnické a fyzické osoby oprávnené na podnikanie, ktoré prevádzkujú MZZO, za podmienok ustanovených v zákone.

**Článok 3**

**Povinnosti prevádzkovateľov malého zdroja znečisťovania ovzdušia**

1. Prevádzkovatelia malého zdroja znečisťovania ovzdušia sú povinní:

a) uvádzať do prevádzky a prevádzkovať stacionárne zdroje znečisťovania ovzdušia v súlade s dokumentáciou a s podmienkami určenými obcou (§ 22 zákona o ovzduší),

b) umožniť prístup zamestnancom obce a inšpekcie, alebo týmito orgánmi povereným osobám ku zdrojom za účelom zistenia množstva znečisťujúcich látok a kontroly zdroja a jeho prevádzky a predkladať im potrebné doklady,

c) vykonať potrebné opatrenia na nápravu uložené obcou alebo inšpekciou (§ 27 ods. 1 zákona o ovzduší),

d) viesť prevádzkovú evidenciu o zdrojoch znečisťovania ovzdušia a poskytovať tieto aj ďalšie údaje potrebné na zistenie stavu ovzdušia orgánom ochrany ovzdušia.

2. Prevádzkovatelia MZZO sú ďalej povinní:

a) oznámiť každoročne najneskôr do 15. februára príslušného kalendárneho roka Obci Renčišov za každý malý zdroj znečisťovania ovzdušia úplné a pravidelné údaje o spotrebe palív a surovín, z ktorých znečisťujúce látky vznikajú a ďalej údaje potrebné na zistenie množstva a škodlivosti znečisťujúcich látok vypustených do ovzdušia za uplynulý rok, najmä o druhu a kvalitatívnych ukazovateľov palív a surovín, počte prevádzkových hodín MZZO a o druhu a účinnosti odlučovacích zariadení, ktoré sú potrebné pre určenie výšky poplatku podľa skutočnosti uplynulého roka (vzor oznámenia je uvedený v prílohe tohto nariadenia),

b) platiť poplatok za znečisťovanie ovzdušia (ďalej len „poplatok”) v súlade s rozhodnutím Obce Renčišov,

c) oznámiť Obci Renčišov zánik resp. zmenu prevádzkovateľa MZZO do 15 dní odo dňa zániku resp. zmeny a zároveň oznámiť údaje, potrebné pre výpočet poplatku za obdobie príslušného roka, v ktorom MZZO prevádzkoval.

3. Od povinností uvedených v písm. a) a b) tohto článku tohto VZN sú oslobodené:

a) malé zdroje znečisťovania ovzdušia, ktoré prevádzkujú fyzické osoby v rodinných a bytových domoch, pokiaľ nie sú používané na výkon podnikateľskej činnosti,

b) fyzické osoby oprávnené na podnikanie, ak miestom ich podnikania je objekt slúžiaci súčasne na obytné účely tejto fyzickej osoby,

c) prevádzkovatelia zariadení MZZO vo vlastníctve Obce Renčišov.

**Článok 4**

**Výška poplatku**

1. Obec preskúma údaje uvedené v oznámení a vydáva rozhodnutie, v ktorom určí ročný poplatok prevádzkovateľa MZZO za predchádzajúci rok a ďalšie podmienky týkajúce sa poplatkovej povinnosti MZZO.

2. Výška poplatku pre prevádzkovateľa MZZO sa stanovuje nasledovne:

a) pre stacionárne spaľovacie zariadenia podľa tabuľky

|  |  |  |  |
| --- | --- | --- | --- |
| **Príkon zdroja** | **Množstvo paliva** | **Druh paliva** | **Ročný poplatok** |
| **do 75 kW** | do 10 t | uhlie, drevo | 15,00 € |
| **od 75 kW do 200 kW** | od 10 do 25 t | uhlie, drevo | 50,00 € |
| **od 75 kW do 300 kW** | nad 25 t | uhlie, drevo | 100,00 € |

b) pre ostatné technologické celky nepatriace do kategórie veľkých zdrojov znečisťovania ovzdušia (nad 50 MW) a stredných zdrojov znečisťovania ovzdušia (0,3 MW – 50 MW) – 15 €

c) pre skládky palív, surovín. Produktov, odpadov, pre plochy, na ktorých sa vykonávajú práce, ktoré môžu spôsobovať znečisťovanie ovzdušia, pre iné stavby, zariadenia a činnosti znečisťujúce ovzdušie - 15 €

d) výšku poplatku pre prevádzkovateľa MZZO každoročne aktualizuje a schvaľuje obecné zastupiteľstvo. V prípade, že nebude výška poplatku na nasledujúci rok schválená do konca kalendárneho roka, ostáva v platnosti výška poplatku a predchádzajúci rok

3. Ostatné MZZO, pre ktoré nie je určený poplatok podľa vyššie uvedeného , je výška poplatku určená individuálne uznesením obecného zastupiteľstva podľa druhu danej technológie a vplyvu na znečisťovanie ovzdušia, a to maximálnou sumou do 663,87 € pre každý zdroj za kalendárny rok.

4. Ročný poplatok prevádzkovateľa MZZO pozostáva zo súčtu poplatkov za všetky ním prevádzkované MZZO na území obce.

**Článok 5**

**Vyrubenie poplatku**

1. Obec po preskúmaní údajov uvedených v oznámení prevádzkovateľa MZZO a na základe množstva a škodlivosti znečisťujúcich látok vypustených do ovzdušia alebo spotreby palív a surovín vydá rozhodnutie, v ktorom určí ročný poplatok prevádzkovateľa MZZO za znečisťovanie ovzdušia v predchádzajúcom roku, výšku a termíny splátok poplatku a ďalšie podmienky týkajúce sa poplatkovej povinnosti prevádzkovateľa MZZO.

2. Poplatok za znečisťovanie ovzdušia je prevádzkovateľ MZZO povinný uhradiť do 30 dní odo dňa nadobudnutia právoplatnosti rozhodnutia Obce Renčišov o poplatku.

3. Poplatky a sankcie vyrubené podľa tohto VZN sú príjmom rozpočtu obce.

**Článok 6**

**Pokuty**

1. Za nesplnenie si oznamovacej povinnosti a povinnosti určenej vo vydanom rozhodnutí o poplatkoch, uloží správca poplatku prevádzkovateľovi, sankciu do 663,87 eur.

2. Obec je oprávnená ukladať pokuty aj pri porušení iných povinností, ktoré sú uvedené v § 38 ods. 6, 7, 8 zákona č. 478/2002 Z.z. o ovzduší.

3. Sankcie podľa odseku 1 a 2 možno uložiť do jedného roka odo dňa, keď sa správca poplatku o porušení povinnosti dozvedel, najneskoršie do 3 rokov odo dňa, keď k porušeniu týchto povinností došlo.

**Článok 7**

**Kontrola**

Kontrolu dodržiavania povinnosti prevádzkovateľov malých zdrojov znečisťovania a ostatných ustanovení tohto VZN sú starostom obce poverení:

a) pracovníci Obecného úradu v Renčišove,

b) iné osoby, ak ich tým starosta obce písomne poverí.

**Článok 8**

**Záverečné ustanovenie**

1. Toto VZN bolo prejednané a schválené na zasadnutí obecného zastupiteľstva v Renčišove dňa 05. 12. 2016.

2. Po schválení a zverejnení toto VZN nadobúda účinnosť 01. 01. 2017.

V Renčišove, 05. 12. 2016.

............................................

Miroslav Paločko

starosta obce

**OZNÁMENIE ÚDAJOV POTREBNÝCH PRE VÝPOČET VÝŠKY POPLATKU ZA ZNEČISŤOVANIE OVZDUŠIA NA ROK ...........**

**(podľa skutočnosti roka ..........)**

**Podať do 15.02. .............**

Prevádzkovateľ malého zdroja (právnická osoba, fyzická osoba oprávnená na podnikanie) oznamuje podľa § 6 ods. 4 zákona NR SR č. 40181998 Z. z. o poplatkoch za znečisťovanie ovzdušia v znení neskorších predpisov obce Renčišov TIETO Údaje potrebné pre výpočet výšky poplatku za znečistenie ovzdušia:

**1. VŠEOBECNÉ ÚDAJE**

Prevádzkovateľ zdroja: ...................................................................................................................... Meno, priezvisko / obchodné meno: ................................................................................................. Adresa / sídlo spoločnosti: ................................................................................................................. IČO: ..................................................................................................................................................... Bankové spojenie: ............................................................................................................................... Názov zdroja / typ zdroja: ................................................................................................................... .................................................................................................................................. (uviesť: spaľovacie zariadenie, zariadenie technologických procesov, skladovanie ...)

Dátum začatia prevádzky: ...................................................................................................................

**2. ÚDAJE O MALÝCH ZDROJOCH**

A. Prevádzkovateľ spaľovacieho zariadenia s tepelným výkonom nižším ako 0,3 MW uvádza:

Palivo: .................................................................................................................................................... Spotreba za rok: .................................................................................................................................... Poznámka: ............................................................................................................................................. B. Prevádzkovateľ zariadenia technologických procesov spadajúcich do kategórie malých zdrojoch znečisťovania, ako napr. lakovne, autoopravovne, pílenie dreva, mlyny pekárne, spracovanie obilia a pod, uvádza: ...........................................................................................................................................

................................................................................................................................................................ ................................................................................................................................................................ C. Prevádzkovateľ skládky palív, surovín, produktov, odpadov, plôch, na ktorých sa vykonávajú prace, ktoré môžu spôsobovať znečisťovanie ovzdušia a iné stavby, zariadenia a činnosti výrazne znečisťujúce ovzdušie, ako napr. manipulácia s uhlím, obilím, sypkými materiálmi, ČOV, výkrm dobytka, koní, silážovanie, poľné a spevnené hnojiská, skládky – nádrže močovky a pod. uvádza: ............................................................................................................................................................... ............................................................................................................................................................... ............................................................................................................................................................... Oznámenie vypracoval: ...................................................Podpis: .......................................................... E-mail/Telefón: ...................................................................................................................................... Za správnosť údajov zodpovedá: ...................................... Podpis: ..................................................... (štatutárny zástupca)

Dňa: .......................................

Odtlačok pečiatky: